Klas 9E-lokomotief - Wikipedia
(Aangestuur vanaf Suid-Afrikaanse Klas 9E)
Suid-Afrikaanse Klas 9E, Series 1
Spoornet no. E9016 op Saldanha, 26 Julie 2009
3.940 m wielbasis
3.9 m pantograaf neer
166 300 kg
690 kW 1 uur
4140 kW 1 uur
570 kN wegtrek
483 kN 1 uur
388 kN aanhoudend
Lug en reostaties
Klas 9E is 'n tipe elektriese lokomotief wat deur die Suid-Afrikaanse Spoorweë gebruik word. Dit is 'n Co-Co (Co-Co: twee driewieldraaistelle met traksiemotors op elke as) ontwerp. Die lokomotief benodig 50 kV wisselstroom toevoer. Hierdie lokomotiewe is ontwerp om op die Sishen-Saldanha Spoorlyn diens te doen.
Een-en-dertig lokomotiewe is gebou deur Union Carriage & Wagon in Nigel na die ontwerp van GEC Traction of Manchester. Daar is net een kajuit in die lokomotief wat met 'n lugversorger toegerus is. Die agterkant van die lokomotief is laer om die enkele pantograaf, 'n spanningsverdeler, 'n vakuumstroombreker en die kontakpunte van die hooftransformator te huisves. Daar is 'n kompartement tussen die twee draaistelle wat die lugtenks en batterye huisves. Hier is ook voorsiening gemaak om 'n klein motorfiets te stoor sodat die bemanning die 2.3 km trein vinnig kan inspekteer.
Die aanhoudende kraglewering van al die motors is 3 840 kW. Die lokomotief beskik oor vyf remtoestelle: lugremme vir die lokomotief, lugremme vir die trein, vakuumremme vir die trein, 'n handrem en dinamiese elektriese reostaatremme wat 4 200 kW weerstand kan bied.
SAR No. E9006 naby Dingleton, Noord-Kaap, 14 Mei 2006
Agterkant van SAR no. E9007, Salkor-werkswinkel, Saldanha, 19 Augustus 2010
SAR No. E9012 tydens 'n diens, Saldanha, 26 Julie 2009
Wikimedia Commons het meer media in die kategorie Klas 9E-lokomotief.
↑ Paxton, Leith; Bourne, David (1985). Locomotives of the South African Railways (1ste uitg. uitg.). Kaapstad: Struik. ISBN 0869772112. pp. 129–131.
Ontsluit van "https://af.wikipedia.org/w/index.php?title=Klas_9E-lokomotief&oldid=1620242"
Die bladsy is laas op 19 November 2017 om 11:39 bygewerk.